દરેક ગામમાં એવી કેટલીક વ્યક્તિ હોય છે જે આવી સ્પર્ધામાં કુશળતા ધરાવતી હોય છે. ખાસ કરીને મિઠાઈ ખાવામાં તેમને કોઈ પહોંચે તેમ હોતું નથી. આવી વ્યક્તિઓ મળીને ખાસ ખાણીપીણીની સ્પર્ધા યોજતી હોય છે. લાડુ, મોહનથાળ, ટોપરાપાક, અડદિયા જેવી મિઠાઈ ખાવાની સ્પર્ધા થાય છે. સૌથી વધુ મિઠાઈ ખાનાર વિજેતા બને છે. ખાણીપીણીની આ સ્પર્ધા હવે તો શહેરોમાં પણ યોજાય છે. સામૂહિક રીતે યોજાતી આવી સ્પર્ધામાં લોકો રજિસ્ટ્રેશન કરાવી, પૈસા ખર્ચીને ભાગ લેતા હોય છે.